Κεραυνός Στροβόλου (καλαθοσφαίριση ανδρών)

Ο Κεραυνός Στροβόλου είναι κυπριακός επαγγελματικός σύλλογος καλαθοσφαίρισης που εδρεύει στο Στρόβολο της επαρχίας Λευκωσίας. Αποτελεί τμήμα του Γυμναστικού Συλλόγου Στροβόλου «Ο Κεραυνός». Έδρα της ομάδας είναι το κλειστό γήπεδο «Κώστας Παπαέλληνας» με χωρητικότητα 2.000 θεατών. Ο Κεραυνός αγωνίζεται στο πρωτάθλημα της Α΄ κατηγορίας καλαθοσφαίρισης ανδρών Κύπρου.

Ο Κεραυνός έχει κατακτήσει 9 πρωταθλήματα Κύπρου, 13 κύπελλα Κύπρου και 7 σούπερ καπ. Το 1989, το 1997, το 2019, το 2022 και το 2024 πέτυχε το νταμπλ. Η ομάδα έχει πολλές ευρωπαϊκές συμμετοχές. Σημαντικότερη διάκριση της είναι η συμμετοχή της στον τελικό του EuroCup Challenge της FIBA, το 2007, όπου έχασε το τρόπαιο από την ΚΣΚ ΒΒΣ Σαμάρα.

 Ιστορία 
Η καλαθοσφαιρική ομάδα ανδρών του Κεραυνού Στροβόλου δημιουργήθηκε το 1964. Το σωματείο ήταν από τα ιδρυτικά μέλη της Κυπριακής Ομοσπονδίας Καλαθοσφαίρισης το 1966. Ο Κεραυνός συναγωνίστηκε για 18 συνεχόμενα χρόνια σε ευρωπαϊκούς αγώνες από το 1995 έως το 2013. Η πρώτη φορά που ο Κεραυνός συμμετείχε σε ευρωπαϊκούς αγώνες ήταν το 1982, όταν η ομάδα έπαιξε εναντίον της Ζαντάρ. Την περίοδο 1997-98 η ομάδα έφτασε για πρώτη φορά στο δεύτερο γύρο ενός ευρωπαϊκού κυπέλλου. Στον δεύτερο γύρο, ο Κεραυνός πέτυχε μία από τις μεγαλύτερες νίκες στην ιστορία της κυπριακής καλαθοσφαίρισης, αφού κατάφερε να νικήσει την Ζάλγκιρις Κάουνας με 61-57 στη Λευκωσία. Στον επαναληπτικό, ηττήθηκε στο Κάουνας και τελικά αποκλείστηκε. Η Ζάλγκιρις κατέκτησε το Ευρωπαϊκό Κύπελλο εκείνο το έτος (1998) καθώς και το Ευρωπαϊκό Πρωτάθλημα το επόμενο έτος (1999), γνωστό ως Ευρωλίγκα.Euroleague 1998-99

Το 2001 ήταν εξαιρετικό για τον Κεραυνό. Η ομάδα κέρδισε το πρωτάθλημα για δεύτερη συνεχή χρονιά και κατέγραψε επίσης τη μεγαλύτερη επιτυχία που είχε ποτέ επιτευχθεί από οποιαδήποτε κυπριακή αθλητική ομάδα σε πανευρωπαϊκούς αγώνες, φτάνοντας στα προημιτελικά του Κυπέλλου Σαπόρτα. Νίκησε την ομάδα της Βοσνίας, Μπόρατς Μπάνια Λούκα, πριν αποκελιστεί από την Παμέσα Βαλένθια. Κατά τη διάρκεια αυτής της πορείας, η ομάδα είχε απίστευτη επιτυχία, επικρατώντας μεταξύ άλλων του Ερυθρού Αστέρα Βελιγραδίου και της Παρί. Το 2004, η ομάδα προκρίθηκε στο Final Four της Νότιας Διάσκεψης του FIBA Europe Cup Challenge, όπου η ομάδα τερμάτισε τέταρτη. Προκρίθηκε και πάλι στο final four το επόμενο έτος (2005) και αυτή τη φορά τερμάτησε στην τρίτη θέση.FIBA Europe Cup 2004-05 linguasport.com

Το 2007, ο Κεραυνός κατέγραψε και πάλι μια νέα ιστορία επιτυχίας. Η ομάδα προκρίθηκε για τον τελικό του EuroCup Challenge μετά από δύο νίκες στα ημιτελικά επί της Ντνίπρο. Ο Κεραυνός ήταν ο μόνος κυπριακός σύλλογος από οποιοδήποτε άθλημα που έφτασε ποτέ σε ένα μεγάλο τελικό της Ευρώπης. Στον τελικό του EuroCup Challenge, ο Κεραυνός αντιμετώπισε το ρωσικό σύλλογο από τη Σαμάρα, νικώντας με 85-83 στο σπίτι, αλλά οι πόντοι που πέτυχε δεν ήταν αρκετοί για να δώσουν στην ομάδα το τρόπαιο αφού έχασε στη Σαμάρα 101-81.

 Αξιόλογοι παίκτες
 Χρίστος Στυλιανίδης
 Γιώργος Γαβριήλ
 Άκης Γρηγορίου
 Άρης Κορωνίδης
 Μιχάλης Κακιούζης
 Ρότνι Μονρό Ρότνι Μονρό 98-99 - cyprusbasket.net
 Τζορτζ Άκολς

 Αξιόλογοι προπονητές
 Χάρης Παπάζογλου Σπαρταριστό τρίποντο από το παρελθόν: 1998-99  - cyprusbasket.net
 Θανάσης Σκουρτόπουλος
 Γκάρρι Γουάιτ 📜Το Πρασινοκίτρινο πέρασμα του Garry White και μια παλιά ιστορία - basketballstoriescy.com
 Κόκος Λάμπρου
 Λάζαρος Παπαδημητρίου 😥 «Έφυγε» ο Λάζαρος και ξαφνικά… θρήνος για την Κυπριακή καλαθόσφαιρα… (pic) - cyprusbasket.net

 Επιτυχίες 

 Εγχώριες 
 Α΄ Κατηγορία
Πρωταθλήτρια (9): 1989, 1997, 2000, 2001, 2008, 2017, 2019, 2022, 2024
Δευτεραθλητής: 1982, 1984, 1996, 1998, 2003, 2004, 2009, 2012, 2018, 2021, 2023, 2025

 Κύπελλο Κύπρου
Κυπελλούχος (13): 1989, 1997, 1998, 1999, 2005, 2006, 2007, 2010, 2012, 2019, 2022, 2024, 2025

 Σούπερ Καπ
Νικήτρια (7): 1999, 2000, 2013, 2019, 2021, 2022, 2024

 Διεθνείς 
 Γιούροκαπ Τσάλεντζ
Φιναλίστ (1): 2007

 Τουρνουά
 9ο Τουρνουά Μακάρεια
Νικήτρια : 1995 ΣΤΟ ΤΟΥΡΝΟΥΑ ΤΗΣ ΛΕΥΚΩΣΙΑΣ - Πρώτος ο Κεραυνός (04/09/95) - hyper.gr/makthes
 Τουρνουά Κεραυνού-ΣΠΕ Στροβόλου
Νικήτρια : 2011,ΤΟΥΡΝΟΥΑ ΚΕΡΑΥΝΟΥ ΣΤΡΟΒΟΛΟΥ - Σ.Π.Ε. ΣΤΡΟΒΟΛΟΥ - ΤΟΥΡΝΟΥΑ ΚΕΡΑΥΝΟΥ ΣΤΡΟΒΟΛΟΥ - Σ.Π.Ε. ΣΤΡΟΒΟΛΟΥ 2011 - cbf.basketball 2015 Ο ΚΕΡΑΥΝΟΣ ΝΙΚΗΣΕ ΣΤΟΝ ΤΕΛΙΚΟ ΤΗΝ ΟΜΟΝΟΙΑ - cbf.basketball
Φιναλίστ : 2014
 Τουρνουά της ΕΘΑ “Δημητράκης Χατζηνικολάου”
Νικήτρια : 2014,- ΣΤΟΝ ΚΕΡΑΥΝΟ ΤΟ ΤΟΥΡΝΟΥΑ ΕΘΑ  - cbf.basketball 2017 - Ο Κεραυνός κατέκτησε το τουρνουά “Δημητράκης Χατζηνικολάου” - cyprusbasket.net

 Παραπομπές 

 Εξωτερικοί σύνδεσμοι 

Κατηγορία:Γ.Σ. Κεραυνός Στροβόλου
Κατηγορία:Κυπριακοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1964